שחקני טבריה הותקפו ע"י מספר אוהדים: "אתם הסרטן של הקבוצה"
הרוחות בעירוני טבריה סוערות. לאחר שבוע לא פשוט במהלכו החליטו שחקני הקבוצה לפתוח בשביתה בעקבות אי תשלום משכורות, התרחש היום (שישי) אירוע חמור.
במקביל לשריקת הפתיחה, שני שחקני טבריה, בר הלל ומתנאל בן סימון, ספגו חוו אירועי אלימות קשים במיוחד. השניים לא התלבשו מאחר ולטענתם אנשי ההנהלה חושדים כי הם אלו שיזמו את השביתה, ונשלחו ליציע. כשאלה נכנסו ליציע החלו מספר אוהדים לתקוף אותם מילולית.
בתכנית "שישי ושערים" ברדיו ערוץ הספורט אמר בן סימון: "אמרו לנו שאנחנו הסרטן של הקבוצה. בסך הכל דרשנו לקבל את הכסף. התאמנו רגיל ביום חמישי לאחר שכולם החליטו לתת צ'אנס נוסף, והיום לא הולבשנו. זה היה צפוי. אני ממש סובל. זו השנה הכי קשה בקריירה שלי".
גם הלל עלה לשידור ואמר: "אנחנו קיבלנו את הבשורה שאנחו לא מתלבשים היום, זה לא מקצועי בשום צורה, ידענו שמי שיפתח את הפה בחדר הלבשה ינסו להוריד אותו. כולם רצו בשביתה, לחלק מהשחקנים לא היה את האומץ לדבר. ההנהלה החליטה לא לתת לנו לשחק בשום אופן זו לא החלטה מקצועית. ההנהלה לא מספרת את הדברים לאוהדים. היינו עולים לשחק אם היו נותנים לנו, בעקבות שיחה שנערכה עם ההנהלה ביום חמישי האחרון. אלה הסרטנים הלא גברים שדואגים למשפחות שלהם יושבים ביציע. כמעט באו להרביץ לנו, אם אנשים לא מפרידים זה נגמר באלימות".
מהנהלת טבריה נמסר: "עירוני טבריה נגד אלימות פיזית ומילולית".
שוב כתבה שמסלפת אכן היה אירוע שכזה בין שחקן לאוהדים אבל לא נזרקה המילה "אתם הסרטן של הקבוצה" שקר וכזב .!!
חיות אדם, לשמוע אותם מדברים וצועקים זה כמו קרב שימפנזים.